Source: http://www.legex.ro/Hotararea-384-2007-78655.aspx
Timestamp: 2019-02-18 05:01:07+00:00
Document Index: 24694800

Matched Legal Cases: ['articolul 3', 'articolul 4', 'articolul 4', 'articolul 121', 'articolul 122', 'Articolul 15']

Hotărârea 384/2007 | Legislatie gratuita
Hotărârea 384 2007 modifica Hotărârea 83 2005
Hotărârea 384 2007 completeaza Hotărârea 83 2005
HOTARARE Nr. 384 din 25 aprilie 2007
pentru modificarea si completarea Hotararii Guvernului nr. 83/2005 privind organizarea si functionarea Ministerului Justitiei
ACT PUBLICAT IN: MONITORUL OFICIAL NR. 282 din 27 aprilie 2007
Art. I. - Hotărarea Guvernului nr. 83/2005 privind organizarea şi funcţionarea Ministerului Justiţiei, publicată în Monitorul Oficial al Romaniei, Partea I, nr. 132 din 11 februarie 2005, cu modificările şi completările ulterioare, se modifică şi se completează după cum urmează:
1. La articolul 3, litera e) se modifică şi va avea următorul cuprins:
,,e) de autoritate de stat prin care se asigură coordonarea şi controlul asupra aplicării unitare si respectării reglementărilor legale privind organizarea şi funcţionarea instituţiilor şi unităţilor care îşi desfăşoară activitatea sub autoritatea, în administrarea sau în subordinea sa;".
2. La articolul 4 punctul VII, poziţia 1 se modifică şi va avea următorul cuprins:
„1. exercită atribuţiile ce îi revin potrivit legii privind numirea şi eliberarea din funcţie a personalului propriu, a asistenţilor judiciari, a personalului Institutului Naţional de Expertize Criminalistice, al Administraţiei Naţionale a Penitenciarelor şi unităţilor subordonate acestuia şi a celuilalt personal din sistemul justiţiei;".
3. La articolul 4, punctul X se modifică şi va avea următorul cuprins:
„X. în domeniul gestionării patrimoniului, asigură buna organizare şi administrare a justiţiei ca serviciu public, scop în care:
1. pune la dispoziţia instanţelor judecătoreşti, a aparatului propriu şi a unităţilor subordonate ministerului fondurile necesare în vederea desfăşurării activităţii;
2. fundamentează şi elaborează proiectul bugetului de stat pentru activitatea proprie, a instituţiilor aflate sub autoritatea sa în calitatea de ordonator principal de credite, precum şi a unităţilor subordonate; repartizează alocaţiile bugetare ordonatorilor secundari de credite şi controlează modul de folosire a acestora;
3. coordonează şi îndrumă activitatea economică, de investiţii şi administrativă a instanţelor judecătoreşti, a aparatului propriu şi a unităţilor subordonate ministerului, putand emite norme şi instrucţiuni obligatorii pentru aplicarea unitară a reglementărilor legale;
4. coordonează activităţile de implementare a proiectelor cu finanţare externă pentru toate domeniile de activitate ale ministerului şi administrează fondurile provenind din intrări de credite externe şi fonduri externe nerambursabile aferente acestor proiecte;
5. organizează şi asigură, în condiţiile legii, exercitarea activităţilor de audit public intern;
6. asigură tipărirea şi difuzarea timbrului judiciar, potrivit prevederilor legale."
4. Alineatul (1) al articolului 8 se modifică şi va avea următorul cuprins:
„Art. 8. - (1) In activitatea de conducere a ministerului ministrul justiţiei este ajutat de 3 secretari de stat, numiţi, potrivit legii, prin decizie a primului-ministru. Funcţia de ministru şi funcţia de secretar de stat sunt funcţii de demnitate publică, potrivit legii."
5. Alineatul (1) al articolului 111 se modifică şi va avea următorul cuprins:
„Art. 111. - (1) Pentru exercitarea atribuţiilor de verificare şi control, pe langă ministrul justiţiei funcţionează Corpul de control al ministrului, organizat la nivel de serviciu şi condus de un inspector-şef."
6. Alineatul (3) al articolului 12 se modifică şi va avea următorul cuprins:
„(3) In cadrul structurii organizatorice prevăzute în anexa nr. 1, prin ordin al ministrului justiţiei se pot organiza servicii, birouri sau colective temporare şi se poate stabili numărul posturilor de conducere ale acestora, în condiţiile legii."
7. După articolul 121 se introduce un nou articol, articolul 122, cu următorul cuprins:
„Art. 122. - (1) In structura Ministerului Justiţiei funcţionează Unitatea de management public organizată la nivel de birou.
(2) Numărul de posturi, precum şi atribuţiile structurii prevăzute la alin. (1) se stabilesc prin ordin al ministrului justiţiei, cu încadrarea în numărul maxim de posturi pentru aparatul propriu al Ministerului Justiţiei."
8. Alineatul (1) al articolului 13 se modifică şi va avea următorul cuprins:
„Art. 13. - (1) Numărul maxim de posturi pentru aparatul propriu al Ministerului Justiţiei este de 470, exclusiv demnitarii, posturile aferente cabinetului ministrului, precum şi cele ale Direcţiei de implementare a proiectelor finanţate din împrumuturi externe."
9. Articolul 15 se modifică şi va avea următorul cuprins: „Art. 15. - Instituţiile publice din sistemul justiţiei, finanţate de la bugetul de stat, pentru care ministrul justiţiei are calitatea de ordonator principal de credite, sunt prevăzute în anexa nr. 2. Acestea se înfiinţează şi se organizează potrivit legii."
10. Anexa nr. 1 se modifică şi se înlocuieşte cu anexa*) la prezenta hotărare.
11. Denumirea anexei nr. 2 „Instituţiile publice din sistemul justiţiei, finanţate de la bugetul de stat" se modifică şi va avea următorul cuprins:
„Instituţiile publice din sistemul justiţiei, finanţate de la bugetul de stat, pentru care ministrul justiţiei are calitatea de ordonator principal de credite".
Art. II. - Hotărarea Guvernului nr. 83/2005 privind organizarea şi funcţionarea Ministerului Justiţiei, publicată în Monitorul Oficial al Romaniei, Partea I, nr. 132 din 11 februarie 2005, cu modificările şi completările ulterioare, precum şi cu modificările şi completările aduse prin prezenta hotărare, se va republica în Monitorul Oficial al Romaniei, Partea I, dandu-se textelor o nouă numerotare.
ANEXA (Anexa nr. 1 la Hotărarea Guvernului nr. 83/2005)
Nr. maxim de posturi: 470 (exclusiv demnitarii şi posturile aferente cabinetului ministrului)
*) Se înfiinţează la nivel de serviciu.
***) Structură aflată în coordonarea profesională a Ministerului Justiţiei şi finanţată de la bugetul Ministerului Apărării
COMENTARII la Hotărârea 384/2007
Momentan nu exista niciun comentariu la Hotărârea 384 din 2007
Alte acte pe aceeaşi temă cu Hotărârea 384/2007
Hotărârea 83 2005